“กทม.” เร่งสอบเพิ่ม ผู้ป่วยโควิดคลัสเตอร์ “ดีเจมะตูม” ขู่แจ้งความหากยังปกปิดไทม์ไลน์
“กทม.” เร่งสอบเพิ่ม ผู้ป่วยโควิดคลัสเตอร์ “ดีเจมะตูม” ขู่แจ้งความหากยังปกปิดไทม์ไลน์
“กทม.” เร่งสอบเพิ่ม ผู้ป่วยโควิดคลัสเตอร์ “ดีเจมะตูม” ขู่แจ้งความหากยังปกปิดไทม์ไลน์
27 ม.ค. 2564

ผู้สื่อข่าวรายงานว่า สืบเนื่องจากกรณีที่กรุงเทพมหานคร (กทม.) มีการรายงานไทม์ไลน์ผู้ติดเชื้อโควิด-19 ประจำวัน แต่ปรากฏว่า ไทม์ไลน์ผู้ติดเชื้อโควิด-19 คลัสเตอร์ดีเจมะตูม ซึ่งเป็นผู้ป่วยรายที่ 647 เพศชาย อาชีพนักร้อง นักแสดง กับผู้ป่วยรายที่ 658 เพศชาย อาชีพเจ้าหน้าที่ ระบุว่า “ผู้ป่วยไม่ให้ข้อมูล” จนเกิดเป็นกระแสวิพากษ์วิจารณ์ทั่วโลกโซเชียลว่าการปกปิดรายละเอียดไทม์ไลน์เป็นความผิดหรือไม่นั้น
ล่าสุด ร.ต.อ.พงศกร ขวัญเมือง โฆษกกรุงเทพมหานคร (กทม.) ได้โพสต์ข้อความทางเฟซบุ๊กระบุว่า “เคสปกปิดข้อมูล ขณะนี้ทีมสอบสวนโรคของ กทม.กำลังสอบสวนโรคเพิ่มเติม หากได้ข้อมูลจะ update timeline ทันที แต่หากยังปกปิดข้อมูล เจ้าหน้าที่ควบคุมโรคจะแจ้งความกับทางตำรวจ เพื่อดำเนินการตามกฎหมายต่อไป”
